**NAISIIN KOHDISTUVAN VÄKIVALLAN TORJUNTAOHJELMA  
TYÖRYHMÄN 12. KOKOUS**

Aika: 30.8.2021 klo 9.00-10.30

Paikka: Teams-kokous  
  
Kutsutut: Elina Ruuskanen, oikeusministeriö (pj.)

Katja Repo, oikeusministeriö (siht.)  
 Minna Piispa, oikeusministeriö

Kimmo Halme, sisäministeriö

Anna Bruun, työ- ja elinkeinoministeriö (klo 13:40 alkaen)

Minna Viuhko, sosiaali- ja terveysministeriö  
Peter Levlin, valtakunnansyyttäjän toimisto  
Martta October, Terveyden ja hyvinvoinnin laitos  
Pekka Heikkinen, Poliisihallitus  
Satu Honkala, Opetushallitus  
Terhi Heinilä, Naisjärjestöjen Keskusliitto

Taina Riski, Naisiin kohdistuvan väkivallan ja perheväkivallan torjunnan toimikunta

Venla Roth, oikeusministeriö (asiakohta 3)

MUISTIO

1. **Kokouksen avaus ja asialistan hyväksyminen**

Puheenjohtaja avasi kokouksen klo 13:01. Käytiin lyhyt esittäytymiskierros läpi. Hyväksyttiin asialista.

1. **Edellisen kokouksen muistion hyväksyminen**

Hyväksyttiin edellisen kokouksen muistio.

1. **Ihmiskaupan vastainen toimintaohjelma ja naisiin kohdistuvan väkivallan torjunta**

Venla Roth esitteli ihmiskaupan vastaista toimintaohjelmaa vuosille 2021-2023 ja erityisesti ihmiskaupan kytköksiä naisiin kohdistuvaan väkivaltaan. Ihmiskauppa ja naisiin kohdistuva väkivalta ovat keskeisesti tasa-arvokysymyksiä. Lisäksi Roth esitteli EU:n tämän hetkisiä toimenpiteitä ihmiskaupan vastaisen työn saralla. Keskeistä on ihmiskauppadirektiivin arviointityö, joka on tällä hetkellä käynnissä. Mahdolliset EU:n lainsäädäntöesitykset tulisivat loppuvuodesta 2022. Komissio ei selkeästi ole tyytyväinen tämän hetkiseen tilanteeseen, ja strategia edellyttää toimia jäsenmailta.

Heinilä totesi olevan erittäin hienoa nähdä, miten pitkällä työ on, sekä nähdä EU:n strategiatyötä ja direktiivin päivittämistyötä. Tasa-arvopoliittisen selonteon luonnoksessa on jo otsikkotasolla huomioitu ihmiskauppa ja prostituutio. Totesi antavansa tukensa ohjelmalle.

1. **Vuonna 2021 toteutettavien/käynnistyvien toimenpiteiden tilanne**

Käytiin läpi toimenpidetaulukko ja päivitettiin taulukkoon ajantasaiset tiedot.

1. **Seminaari ”Digitaalinen maailma ja väkivalta” 25.11.2021**

Puheenjohtaja kertoi seminaarista, joka on tarkoitus järjestää Säätytalolla hybridimallilla. Jos hybridimalli ei onnistu, seminaari järjestetään kokonaan etänä. Ministeri Henriksson on tulossa avaamaan seminaarin. Koko päivän kestävässä seminaarissa olisi aamupäivällä tarkoitus puhua digitaalisesta/verkossa tapahtuvasta naisiin kohdistuvasta väkivallasta. Avainesiintyjä tähän olisi mahdollisesti tulossa Iso-Britanniasta. Lisäksi mahdollinen kommenttipuheenvuoro poliisista tulossa. Iltapäivällä ajatuksena esitellä We in Games –hankkeen tuloksia, minkä jälkeen olisi paneelikeskustelu, johon pelialan henkilöt sekä naisiin kohdistuvan väkivallan asiantuntijat osallistuisivat. Kaikki työryhmän jäsenet tulevat saamaan kutsun seminaariin.

1. **Muut asiat**

Puheenjohtaja kertoi, että vuonna 2020 ns. joululahjarahana saatu 300 000 euroa on jaettu valtionavustuksina hakumenettelyn perusteella Mieli Ry:lle / Rikosuhripäivystykselle hankkeeseen, jossa parannetaan haavoittuvassa asemassa olevien seksuaaliväkivaltaa kohdanneiden ihmiskaupan uhrien tilannetta ja tunnistamista, sekä Vuolle Setlementti Ry:lle hankkeeseen, jonka tavoitteena on valtakunnallisen Tyttöjen Talo -verkoston matalan kynnyksen tukipalveluiden kehittäminen ja laajentaminen haavoittuvassa asemassa oleville väkivaltaa tai sen uhkaa kohdanneille tytöille ja naisille.

1. **Seuraava kokous**

Seuraava kokous on 28.10. klo 10. Etätyösuosituksen jatkuessa lokakuun loppuun järjestetään ainakin vielä seuraava kokous täysin Teamsilla.

1. **Kokouksen päättäminen**

Puheenjohtaja päätti kokouksen klo 14:18.